**Raport vjetor për të Drejtat e Njeriut, Barazi Ginore dhe Drejtat e Fëmijëve në komunën e Hanit të Elezit**

Fillimisht uroj të jeni mirë me shëndet dhe të ju shkojnë punët mbarë.

Komuna e Hanit të Elezit ka kryer aktivitete të shumta për mbrojtjen e të drejtave të njeriut gjatë këtij gjashtëmujori ku vlen të theksohet se Komuna e Hanit të Elezit në bashkëpunim me Organizatën për Siguri dhe Bashkëpunim në Evropë (OSBE) misioni në Kosovë kanë mbajtur një punëtori mbi mbështetjen komitetit konsultativ të personave me aftësi të kufizuar në realizimin e mandatit të tyre në komunën e Hanit të Elezit.

Qëllimi i punëtorisë ishte që t’i bëjë bashkë anëtarët e sapo zgjedhur të komitetit konsultativ të personave me aftësi të kufizuar dhe të diskutojnë mbi rolin dhe përgjegjësinë e tyre, si dhe bashkëpunimin me legjislativin dhe ekzekutivin komunal.

Gjatë kohës së pandemisë unë Amir Bushi Drejtor i Qendrës për Punë Sociale dhe njëherit zyrtar për të Drejtat e Njeriut, zyrtar për Barazi Gjinore dhe zyrtar për Drejtat e Fëmijëve jam emëruar anëtar i këshillit komunal për parandalimin e COVID-19 ku jemi munduar të mbrojmë të gjithë shtresat pa dallim dhe vlenë të theksohet se kemi ndihmuar me pako ushqimore dhe higjienike familjet në nevojë duke përfshirë prind-vetëushqyes, persona me aftësi të kufizuara, fëmijët në strehim familjar etj.,, nga QKMF ju është ofruar pako higjienike fëmijëve të moshës 0-3 vjeç, gjithashtu një kujdes të veçantë i kemi kushtuar fëmijëve jetim.

Kemi ndihmuar personave me aftesi të kufizuara në mënyra të ndryshme duke funksionalizuar Shoqatën Hendikos dhe ndihmën për regjistrim si Shoqatë, vlenë të theksohet se komuna e Hanit të Elezit ka ndarë për shoqatën Hendikos një shumë të mjeteve 1500 euro me qëllim kryerjen e aktiviteteve të kesaj shtrese.

Komuna e Hanit të Elezit ka publikuar rregullisht informatat që kanë shërbyer qytetarëve si p.sh. pas bashkëpunimit me Komunen e Ferizajit ne kemi hapur linjen me Psikolog nga Komuna e Ferizajit që edhe qytetarët tone të kenë mundësi të marrin shërbime psikologjike falas.

Gjatë vitit 2020 kemi vazhduar bashkepunimin me perfaqesuesin nga zyrja e Avokatit të Popullit ku me kerkesë të tij kemi shpernda informaten për takim me qytetaret dhe njeherit kemi pergaditë sallën për takime.

Kemi mbajtur ligjerata sensibilizuese në të gjithë shkollat për të drejtat e njeriut dhe fëmijëve, dhe gjithashtu kemi shenuar 10 dhjetorin si dite Nderkombetare për të Drejtat e Njeriut.

Vlenë të theksohet se gjatë këtij viti kemi hartuar rregulloren për mbrojtjen e të drejtave të fëmijëve dhe më pas miratuar në kuvendin komunal.

Me respekt

**Data 15.01.2021** Zyrtar për të Drejtat e Njeriut,

Barazi Gjinore dhe të Drejtat e Fëmijëve**: Amir Bushi**